जबरदस्ती रंग न लगाए, शांति से मनाए होली
रतनगढ़/नीमच | होली पर्व को देखते हुए सोमवार शाम को रतनगढ़ और बघाना थाने पर शांति समिति की बैठक हुई। रतनगढ़ टीआई आनंदसिंह आजाद ने समिति के सदस्यों से चर्चा कर त्योहार को सद्भाव से मनाने की अपील की। बघाना में थानाधिकारी नीता देयरवाल ने कहा किसी को भी जबरन रंग न लगाए और त्योहार शांति के साथ मनाए।
जीरन | आगामी त्योहारों को लेकर थाना परिसर में शांति समिति की बैठक हुई। इसमें सर्वधर्म सर्वसमाज ने होलिका पर्व एवं धुलेंडी को पारंपरिक उत्साह एवं आपसी भाईचारे के साथ मनाने का निर्णय लिया गया। तहसीलदार सुनील अग्रवाल, थाना प्रभारी बीएल भाभर, लक्ष्मणसिंह भाटी, नप उपाध्यक्ष मुकेश राव तावरे, नप राजस्व निरीक्षक राधेश्याम गुर्जर उपस्थित थे।
रामपुरा | नगर के थाने पर सोमवार शाम को शांति समिति की बैठक हुई। इसमें आगामी त्योहारों पर सुरक्षा व्यवस्था तथा आपसी भाईचारे के साथ पर्व मनाने की अपील की। एसडीएम बीएल कोचले, एसडीआेपी केसी नाहटा, थाना प्रभारी अमित सारस्वत सहित समिति के सदस्य उपस्थित थे।
hin_Deva hin_Deva hin_Deva hin_Deva